Laos milliy futbol terma jamoasi. Laos milliy futbol terma jamoasi (Lao tili: ທິມຊາດ ບານເຕະ ແຫ່ງຊາດ ລາວ}}; Fransuzcha: Équipe du Laos de football) – erkaklar futboli boʻyicha Laos milliy terma jamoasi. Jamoa Osiyo Futbol Konfederatsiyasi (OFK) va mintaqaviy ASEAN Futbol Federatsiyasi (AFF)ga aʼzo. Tarix. Laos 1951-yilda oʻzining milliy futbol assotsiatsiyasini tashkil qildi. Janubi-Sharqiy Osiyo davlati hali ham yirik xalqaro musobaqaga kirishni kutmoqda. Laos hech qachon Jahon chempionati, Osiyo kubogi yoki Osiyo oʻyinlarida qatnasha olmagan. Terma jamoa faqat Janubi-Sharqiy Osiyo oʻyinlari va AFF Suzuki kubogi kabi mintaqaviy turnirlar bilan cheklangan. Koʻp yillik ichki nizolardan soʻng, Laos iqtisodiy va siyosiy tiklanishga eʼtibor qaratdi. Mamlakat siyosiy barqarorlikka erishgach, futbol mamlakatda rivojlana boshladi. 1995-yil Janubi-Sharqiy Osiyo oʻyinlarida ishtirok etgan. Shundan soʻng Laos ASEAN futbol chempionatida (ilgari Tiger kubogi sifatida tanilgan) ishtirok etdi. Jamoa 1995-yilda Bruney va Filippinni magʻlub etishdi va ikki yildan soʻng Jakarta SEA oʻyinlarida Malayziyani ham magʻlub etishdi. Mahalliy musobaqalarda ham faol boʻlib, 60 dan ortiq klublar turli darajalarda raqobatlashmoqda. 2004-yilgi Osiyo kubogi saralash bosqichida ular Bangladeshni 2:1 hisobida magʻlub etishgan. 2006-yilgi Jahon chempionati uchun Osiyo saralash bosqichida Guam va Nepal jamoalari musobaqadan chiqib ketganidan soʻng ular ikkinchi bosqichga yoʻllanma oldilar, ammo barcha oʻyinlarida (Qatar, Eron va Iordaniya bilan) magʻlub boʻlishdi. Shuningdek, ular Kambodjani umumiy hisobda 8:6 hisobida magʻlub etib, JCh-2014 uchun Osiyo saralash bosqichining ikkinchi bosqichiga yoʻl olishdi. Ikkinchi davrada esa Xitoyga umumiy hisobda 13:3 hisobida imkoniyatni boy berishdi. Keyinchalik Laos Bruney, Kambodja, Filippin, Singapur va Malayziya kabi rivojlangan jamoalarni magʻlub etdi. Laos terma jamoasi 2014-yilgi Chaqiruv kubogida yaxshi oʻyin koʻrsatgan. 2017-yilda OFK Laos terma jamoasi hamda Lao Toyota FC futbol klubini 2014-yildan buyon kelishilgan oʻyinlarda gumon qilinib, tergov olib borayotganini eʼlon qildi. Natijada koʻplab oʻyinchilar va amaldorlar umrbod diskvalifikasiya qilindi, ulardan 15 tasi birdaniga diskvalifikatsiya qilindi. Taʼqiqlangan futbolchilar orasida yulduz futbolchilar Khampheng Sayavutthi va Maitee Hatsady, darvozabon Vathana Keodouangdeth hamda sobiq sardor Saynakhonevieng Phommapanyalar bor edi. Natijalar va oʻyinlar. Quyida soʻnggi 12 oydagi oʻyin natijalari, shuningdek, rejalashtirilgan boʻlajak oʻyinlar roʻyxati keltirilgan.